Антички театри во Македонија - Википедија

# Антички театри во Македонија

### Од Википедија, слободна енциклопедија

Внимание!
На оваа статија ѝ е потребно правилно форматирање, категоризирање, граматика, интервики и слично. Може да помогнете со тоа што ќе ја уредите и трансформирате во стандардна вики-статија.
Антички театар, Охрид

Македонија има театарска традиција подолга од 2500 години. За ова сведочат четирите досега откриени антички театри во локалитетите:

- Стоби (Велес)
- Хераклеја (Битола)
- Лихнидос (Охрид)
- Скупи (Скопје)

На територијата на Република Македонија од хеленистичкиот и од римскиот период, познати под заедничкото име - класичен период, до нас успеале да допрат само четири театри лоцирани во големите урбани градски целини : Скупи, Стоби, Хераклеја и Лихнидос.

На локалитетот Скупи, во самото подножје на Зајчев Рид, може да се видат остатоците од некогашниот римски театар. Изграден во 2 век, за време на владеењето на императорот Хадријан, од него за жал не е зачувано ништо. Единствено сведоштво за оваа камена архитектура се блоковите кои денес може да се видат на скопското Кале, а биле секундарно вградени при создавањето на дел од неговиот фортификацион систем.

Изграден во 2 или раниот 3 век, театарот во Стоби сличен е на постарите театри кои биле градени во Грција. Тоа е еден репрезентативен објект од римскиот период каде гледалиштето е составено од два дела и е изградено од бел мермер што бил донесен од Плетвар кај Прилеп специјално за оваа намена. Според проценката на археолозите можел да прими 7634 посетители, а распоредот на седиштата се добивал според племенската припадност. Во некои од седиштата се наоѓаат дури и впишани имиња на некои племиња. Потоа бил преправен во арена за борби со гладијатори, се до времето на царот Константин Велики кои ваквиот тип на забави го укинал. Подоцна бил комплетно руиниран со што мермерните седишта биле употребени како градежен материјал за други градби од профан и сакрален карактер.

Изградбата на театарот во Хераклеја Линкестис се смета дека започнала во времето на императотот Хадријан, а бил пуштен во употреба за време на Антонин Пиј. Изграден по примерот на грчките театри, на природна падина во самиот центар на градот, имал мермерни седишта и можел да собере до 2 400 гледачи. По пронајдените ,,кафези”, се смета дека служел и за венаторски игри. Од употреба излегол во текот на 4 век, кога почнал да се разградува. Денеска по археолошката техничка документација, изведена е неговата целосна реконструкција.

Сместен во стариот дел од Охрид театарот функционирал во хеленистичкиот и во римскиот период. Вкопан во падината од еден рид, максимално разградуван во доцноантичкото време, од некогашните 30 реда на мермерни седишта, оригинално се зачувани само 7-8 реда. Денеска театарот е комплетно реновиран, претставувајќи своевидна археолошка атракција и место каде се одвиваат настани од културниот живот на Охрид и Македонија.

| Оваа статија поврзана со македонската арехеологија е никулец. Можете да помогнете со тоа што ќе ја проширите.

Преземено од "http://mk.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%B8%D1%87%D0%BA%D0%B8_%D1%82%D0%B5%D0%B0%D1%82%D1%80%D0%B8_%D0%B2%D0%BE_%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0_5fba.html"

Категории: Статии за уредување | Никулци за македонска археологија | Македонска археологија

##### Views

- Статија
- Разговор
- Тековна верзија

##### Пребарај